ՆԱԽԱԳԻԾ



**600.0021.11.02.15**

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ  
ՀԱՆՐԱՅԻՆ ԾԱՌԱՅՈՒԹՅՈՒՆՆԵՐԸ ԿԱՐԳԱՎՈՐՈՂ ՀԱՆՁՆԱԺՈՂՈՎ

ՈՐՈՇՈՒՄ

11 փետրվարի 2015 թվականի №21Ա

քաղ. Երևան

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՊԵՏԱԿԱՆ ՍԱՀՄԱՆԻ «ԲԱԳՐԱՏԱՇԵՆ» ԱՆՑՄԱՆ ԿԵՏԻ ՍՊԱՌՄԱՆ ՀԱՄԱԿԱՐԳՆ ԷԼԵԿՏՐԱԿԱՆ ՑԱՆՑԻՆ ՄԻԱՑՆԵԼՈՒ ՄԱՍԻՆ

Հաշվի առնելով`

ա) «Հայաստանի էլեկտրական ցանցեր» փակ բաժնետիրական ընկերության 2015 թվականի հունվարի 27-ի №04-ԵԲ-02/135 գրությունը՝ Միացման պայմանագրի նախագծին համապատասխան Հայաստանի Հանրապետության պետական սահմանի «Բագրատաշեն» անցման կետի սպառման համակարգն էլեկտրական ցանցին միացնելու համար Հայաստանի Հանրապետության հանրային ծառայությունները կարգավորող հանձնաժողովի (այսուհետ՝ Հանձնաժողով) կողմից անհատական որոշում ընդունելու վերաբերյալ,

բ) «Հայաստանի էլեկտրական ցանցեր» փակ բաժնետիրական ընկերության և ՄԱԿ-ի զարգացման ծրագրի (այսուհետ` Կողմեր) կողմից կազմված՝ Հայաստանի Հանրապետության պետական սահմանի «Բագրատաշեն» անցման կետի սպառման համակարգն էլեկտրական ցանցին միացնելու մասնագիտացված ծառայությունների մատուցման մասին պայմանագրի (այսուհետ` Միացման պայմանագիր) նախագիծը

և հիմք ընդունելով Հանձնաժողովի 2006 թվականի դեկտեմբերի 27-ի №358Ն որոշմամբ հաստատված էլեկտրական էներգիայի մատակարարման և օգտագործման կանոնների (այսուհետ՝ Կանոններ) 13.8-րդ կետը` Հանձնաժողովը **որոշում է.**

1. Սահմանել, որ`
2. Հայաստանի Հանրապետության պետական սահմանի «Բագրատաշեն» անցման կետի սպառման համակարգը «Հայաստանի էլեկտրական ցանցեր» փակ բաժնետիրական ընկերության էլեկտրական ցանցին՝

ա. միացվում է Կողմերի միջև փոխհամաձայնեցված կարգով.

բ. միացման վճարը հաշվարկվում է` համաձայն Հանձնաժողովի 2007 թվականի դեկտեմբերի 21-ի «Նոր սպառողի կամ սպառողի վերակառուցվող սպառման համակարգն էլեկտրական ցանցին միացման վճարները հաստատելու մասին» №659Ն որոշման.

1. Միացման պայմանագրի կնքման օրվանից մինչև էլեկտրական էներգիայի մատակարարման պայմանագիր կնքելու առաջարկություն ներկայացնելու առավելագույն ժամկետը սահմանվում է` համաձայն Կանոնների 13.5-րդ կետի:
2. Սույն որոշումն ուժի մեջ է մտնում ստորագրման պահից:

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՀԱՆՐԱՅԻՆ

ԾԱՌԱՅՈՒԹՅՈՒՆՆԵՐԸ ԿԱՐԳԱՎՈՐՈՂ

ՀԱՆՁՆԱԺՈՂՈՎԻ ՆԱԽԱԳԱՀ՝ Ռ.ՆԱԶԱՐՅԱՆ

ք. Երևան

11 փետրվարի 2015թ.

ժամը 1600